《大连》
清代·王文诰

山水漭洄冱，千里环高峡。南靖连苍梧，奔流势不乏。

登橹寻大连，其源泻两胁。粤西山蜿蜒，倾卸当天压。

一枝盘旋龙，水汇双岐夹。龙性郁不舒，节寸遭威胁。

一怒陡飞空，奋张万鳞甲。引颈落大连，浪眺波喷喝。

天山地水灵，分来江口插。愿汝学希夷，瞑宜蛰龙法。

醉乡不可沽，那敢言荷锸。苍头倒敝囊，惊疑剑出匣。

作者简介：（1764—?）清浙江仁和人，字纯生，号见大。曾独游皋亭诸山探梅，爱二松奇古，因号二松居士。善画，绘寻丈大幅尤兀傲有奇气。客粤三十年。工诗。尤深于史学，所撰《苏诗编注集成》，集以前注家之大成，并可订正《宋史》之误。有《韵山堂集》、《二松庵游草》。